Diari Oficial de la Generalitat Valenciana


Sumari del DOGV 2208, del 16-02-1994 (1994/830538)

ORDRE de 14 de gener de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, carrer del Salvador, núm. 16, pis primer, porta 1.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/01/14/(2)/dof/vci/html**

### Dades del document

Número de DOGV
:   2208

Data del DOGV
:   16-02-1994

Secció del DOGV
:   DISPOSICIONS GENERALS

Número del document
:   1994/830538


Data del document
:   14-01-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 14 de gener de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, carrer del Salvador, núm. 16, pis primer, porta 1. [94/0642]  
Com a conseqüència del projecte d'ampliació i ubicació de l'hemicicle del palau de Benicarló i altres dependències de les Corts Valencianes, cal adquirir diversos immobles que confronten amb el palau de Benicarló entre els quals es troba l'immoble situat al carrer del Salvador, núm. 16, pis primer, porta 1.  
A petició del President de les Corts Valencianes, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten en l'expedient.  
ORDENE  
Article primer  
Acordar l'adquisició mitjançant contractació directa a títol onerós i en virtut de compra-venda, de l'immoble que a continuació es descriu:   
Urbana. Pis en primera planta alta, porta número u de l'escala. Té una superfície construïda de noranta-cinc metres dos decímetres quadrats. Confronta: amb els generals de l'edifici on està integrat, i a més per l'esquerra mirant la façana, amb l'escala de l'edifici. Se li assignà una participació en elements comuns de l'edifici i beneficis i càrregues, d'un vint per cent en relació amb el total valor de l'immoble. Forma part de l'immoble següent: Una casa situada en aquesta ciutat de València, carrer del Salvador, número vint, abans setze, illa cent quaranta-tres, amb façana posterior al carrer del Sagrari del Salvador, sense número; composta de pis baix amb naia i un pati que condueix a uns altres tres pisos alts i un estudi obtingut per transformació dels porxos de la casa, amb un superfície de cent un metres seixanta-dos decímetres quadrats. Confronta: per la dreta eixint, amb casa número vint-i-dos del mateix carrer del Salvador, propietat del Sr. Vicente March; per l'esquerra eixint, amb la casa número divuit del mateix carrer del Sr. Julián Guillem, i per darrere, amb el carrer del Sagrari del Salvador.  
La finca anteriorment descrita figura inscrita en el Registre de la Propietat de València número deu, a nom del senyor i la senyora Ismael i Asunción Cebrián Díaz, al tom 1.024, llibre 28, foli 230, finca 1.702, inscripció 3ª.  
Aquest immoble figura lliure de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu de nou milions de pessetes (9.000.000 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 14 de gener de 1994  
El Conseller d'Economia i Hisenda,  
AURELIO MARTINEZ ESTEVEZ


Còpia Permalink ELI